ΚΡΑΝΟΣ FULL FACE LS2 CHALLENGER FF327 FLEX MATT BLACK :: Toofast\nLS2 CHALLENGER FF327 FLEX MATT BLACK\nΥψηλής απόδοσης κράνος κατασκευασμένο από αγωνιζόμενους για αγωνιζόμενους. Το κράνος Challenger της LS2 έχει αναπτυχθεί από σχεδιαστές και μηχανικούς στην Ισπανία σε στενή συνεργασία με αγωνιζόμενους αναβάτες από τα Moto GP, Moto 2 και Moto 3. Μαζί κατάφεραν να αναπτύξουν ένα πρωτοποριακό κράνος με υψηλότατο δείκτη ασφαλείας και μοντέρνο σχεδιασμό και χαρακτηριστικά. Η ζελατίνα είναι κατασκευασμένη με ένα πρότυπο σύστημα 3D το οποίο διορθώνει οποιαδήποτε διάθλαση προσφέροντας απόλυτη διαύγεια και ευκρίνεια και μεγάλη αντοχή σε περίπτωση πρόσκρουσης ενώ δεν παρουσιάζει οποιαδήποτε παραμόρφωση. Η επένδυση αποτελείται από πολλαπλά στρώματα EPS με στόχο την σωστή εφαρμογή στο κεφάλι του αναβάτη καθώς και την ασφάλεια και άνεση του ακόμα και ύστερα από πολύωρη οδήγηση στην πόλη ή στο επαρχιακό δίκτυο. Η ζελατίνα κατασκευάζεται από Polycarbonate, υλικό με εξαιρετικά χαρακτηριστικά ασφαλείας και αντοχή στην πρόσκρουση. Το εξωτερικό κέλυφος του κράνους κατασκευάζεται από HPFC ( High Performance Fiberglass Composite ) ένα υλικό με υψηλά επίπεδα αντοχής και απορρόφησης σε περίπτωση πρόσκρουσης καθώς και ιδιαίτερα μικρό βάρος. Το κράνος ενσωματώνει ολοκληρωμένο σύστημα αερισμού με εισαγωγές και εξαγωγές του θερμού αέρα, με σκοπό την σωστή διακίνηση του αέρα, την σταθερότητα που παρέχει στον αναβάτη καθώς και την άνεση του κατά την διάρκεια της οδήγησης.\nΠλήρως αφαιρούμενη και πλενόμενη επένδυση, διαπνέουσα, υποαλλεργική\nRacing Ζελατίνα, ζελατινάκι ηλίου\nΣύστημα γρήγορης απελευθέρωσης,\nΑντιχαρακτική με προστασία UV\nΈτοιμο για τοποθέτηση ζελατίνων Tear OFF ,Pinlock Max Vision Ready\nΕπείγουσα αφαίρεση επένδυσης, Ενισχυμένο λουρί σιαγώνας\nΜεταλλική πλάκα ασφαλείας, Ανακλαστικό επίθεμα ασφαλείας\nΥποδοχές αέρα με κανάλια, επάνω αεραγωγοί, Αεραγωγός σιαγώνας,εξαγωγές αέρα,


Λαγό... βγάζει ο Φερνάντο Σάντος - Ειδήσεις - νέα - Το Βήμα Online\nΛαγό… βγάζει ο Φερνάντο Σάντος\nΟ αριστεροπόδαρος μέσος της ΑΕΚ Παναγιώτης Λαγός είναι το νέο πρόσωπο στην εθνική Ελλάδας που κλήθηκε από τον κ. Φερνάντο Σάντος για την εκτός έδρας αναμέτρηση με τη Μάλτα στο πλαίσιο των προκριματικών του EURO 2012, στις 26 Μαρτίου, αλλά και του φιλικού με την Πολωνία τρεις ημέρες αργότερα. Ο άσος της ΑΕΚ επιστρέφει στην εθνική έπειτα από τρία χρόνια, ενώ αξίζει να σημειωθεί ότι ουδέποτε αγωνίστηκε σε επίσημο ματς της εθνικής Ελλάδας, παρά μόνο σε φιλικά.\n18 Μαρτίου 2011, 14:34 Ενημερώθηκε: 18 Μαρτίου 2011, 14:50\nΟ κ. Σάντος στη συνέντευξη Τύπου αναφέρθηκε στα πρόσφατα έκτροπα που ταλανίζουν το ελληνικό ποδόσφαιρο. «Οποιος φοβάται να πάρει ένα… σκύλο! Εγώ προσωπικά δεν φοβάμαι τίποτα. Είναι ένα θέμα που δεν με αγγίζει. Ασχολούμαστε περισσότερο με τα γύρω-γύρω και όχι με το ποδόσφαιρο. Εγώ συγκεντρώνομαι στην πλευρά του ποδοσφαίρου και είμαι σίγουρος για την υπευθυνότητα και τον επαγγελματισμό των ποδοσφαιριστών. Διαθέτουν πάθος και υπευθυνότητα διότι εκπροσωπούν τη χώρα τους. Εάν υπάρχει οποιοδήποτε θέμα μεταξύ τους, κάτι που δεν πιστεύω, είναι γενικότερα ως ατμόσφαιρα λόγω αυτών των γεγονότων. Είμαι σίγουρος ότι ποτέ δεν θα επηρεάσει την εθνική ομάδα γιατί η πατρίδα είναι πάνω από όλα».\nΕξηγώντας γιατί επέλεξε 19 παίκτες στην αποστολή για τον αγώνα στη Μάλτα τόνισε ότι «το είχα πει στους παίκτες από το πρόσφατο φιλικό με τον Καναδά, ότι θα πάρω 19 παίκτες. Βέβαια σκεφτόμαστε κυρίως το ματς στη Μάλτα που είναι επίσημο, ενώ για το φιλικό με την Πολωνία που ακολουθεί δεν αποκλείεται να κληθούν κάποιοι ποδοσφαιριστές επιπλέον. Επειδή ξέρουμε ότι στην αποστολή πρέπει να έχουμε μέχρι 18, ο ένας από τους 19 που έχουν κληθεί πρέπει να μείνει εκτός. Για μένα δεν έχει καμία λογική να πάρω παραπάνω ποδοσφαιριστές, δηλαδή να ταξιδέψουν στην Μάλτα και μετά να τους πω ότι είστε εκτός αποστολής. Αυτό δεν θα βοηθούσε ιδιαίτερα γιατί και για μένα και για τους παίκτες δεν είναι καθόλου ευχάριστο να κόβονται κάποιοι. Γι’ αυτό επέλεξα να κάνω ένα πιο ευέλικτο σχήμα».\nΟ πορτογάλος ομοσπονδιακός τεχνικός της Ελλάδας κάλεσε 19 ποδοσφαιριστές, αφήνοντας εκτός τους τραυματίες Νίκο Σπυρόπουλο, Μιχάλη Σηφάκη και Γρηγόρη Μάκο. Οι «εκλεκτοί» του κ. Σάντος είναι οι Αλέξανδρος Τζόρβας (Παναθηναϊκός), Κώστας Χαλκιάς (ΠΑΟΚ), Λουκάς Βύντρα (Παναθηναϊκός), Βασίλης Τοροσίδης (Ολυμπιακός), Γιώργος Τζαβέλλας (Αϊντραχτ Φρανκφούρτης), Βαγγέλης Μόρας (Μπολόνια), Αβραάμ Παπαδόπουλος (Ολυμπιακός), Σωκράτης Παπασταθόπουλος (Μίλαν), Κώστας Κατσουράνης (Παναθηναϊκός), Γιώργος Καραγκούνης (Παναθηναϊκός), Σωτήρης Νίνης (Παναθηναϊκός), Γιάννης Φετφατζίδης (Ολυμπιακός), Γιώργος Σαμαράς (Σέλτικ), Κώστας Μήτρογλου (Πανιώνιος), Νίκος Λυμπερόπουλος (ΑΕΚ), Δημήτρης Σαλπιγγίδης (ΠΑΟΚ), Παναγιώτης Κονέ (Μπάρι), Παντελής Καφές (ΑΕΚ), Λαγός (ΑΕΚ).


Ψωμί (της επόμενης μέρας) στη γάστρα .: Ζύμες .: Συνταγές της Ματιάς\nΣυνταγές της Ματιάς > Διάφορα > Ζύμες > Ψωμί (της επόμενης μέρας) στη γάστρα\nΛίγο καλαμποκάλευρο ή λίγο αλεύρι\nΑυτό το ψωμί χρειάζεται περίπου ένα 24ωρο για να γίνει, οπότε προγραμματίστε το κατάλληλα.\nΣε ένα μπωλ αναμειγνύουμε το αλεύρι με το αλάτι, τη ζάχαρη και τη μαγιά. Προσθέτουμε και το νερό και ανακατεύουμε λίγο τη ζύμη με κουτάλι. Σκεπάζουμε την ζύμη με διαφανή μεμβράνη ή βαμβακερή πετσέτα και την αφήνουμε για 12-20 ώρες σε ένα μέρος ζεστό χωρίς ρεύματα αέρος.\nΜετά από τις προαναφερόμενες ώρες, βάλτε τη ζύμη πάνω σε αλευρωμένη επιφάνεια και χτυπήστε την λίγο με τα χέρια να πλατύνει. Στη συνέχεια κάντε της δυό τρία διπλώματα σαν να θέλετε να κλείσετε κάτι μέσα της και τοποθετήστε την με το “διπλωμένο” μέρος προς τα κάτω. Σκεπάστε ξανά και αφήστε την να ξεκουραστεί για μισή περίπου ώρα. Αλευρώστε τα χέρια σας και κάντε τη ζύμη σας μπάλα. Αλευρώστε την με λίγο καλαμποκάλευρο γύρω γύρω, ρίξτε επιπλέον λίγο ακόμη στην πάνω πλευρά και αφήστε την ξανά για δύο ώρες ή μέχρι να διπλασιαστεί σε μέγεθος.\nΠροθερμάνετε τον φούρνο σας στους 250 βαθμούς και βάλτε μέσα τη γάστρα μαζί με το καπάκι της να ζεσταθεί πάρα πολύ καλά. Βγάζουμε τη γάστρα από τον φούρνο και προσεκτικά αδειάζουμε μέσα της την ζύμη. Σκεπάζουμε με το καπάκι και ψήνουμε για μισή ώρα. Στη συνέχεια ξεκαπακώνουμε τη γάστρα και ψήνουμε για ένα τέταρτο της ώρας ακόμη για να πάρει όμορφο χρώμα. Αφήνουμε το ψωμί να κρυώσει πριν το κόψουμε σε φέτες. Καλή απόλαυση!\nαλεύρι ζάχαρη καλαμποκάλευρο μαγιά\nΚεκάκια με ανανά → ← Αυτοκινητάκια μηλαράκια


<<ΕΝΑ ΠΛΑΙΣΙΟ ΠΟΛΙΤΙΚΗΣ ΠΡΟΤΑΣΗΣ ΔΙΕΞΟΔΟΥ>>\nΟπωσδήποτε είναι φανερό πως η κυβερνητική πλευρά δεν έχει πρόταση και σχέδιο διεξόδου από τη μνημονιακή δέσμευση της χώρας μας. Ούτε φυσικά και η αντιπολίτευση. Η Ελλάδα χρεωστά, έχει δεσμευθεί επί πέντε συνεχή χρόνια πάνω στα όποια χρέη της και δεν έχει τρόπο, πρόγραμμα και σχέδιο να απαλλαγεί των δεσμών της αυτών. Δεν έχει δικό της νόμισμα, δεν έχει συμμάχους, έχει χρεοκοπημένες τράπεζες, βρίσκεται σε αδιάλειπτη ύφεση, παραγωγική αποσάθρωση και επενδυτική παράλυση, υφίσταται ανθρωπιστική κρίση, κατάρρευση των συστημάτων κοινής ωφελείας και διάσπαση της κοινωνικής συνοχής. Επιπλέον, αντιμετωπίζει συνοριακές αμφισβητήσεις από το Αιγαίο μέχρι το Ιόνιο και από την Θράκη μέχρι την Ήπειρο ενώ η βόρεια Κύπρος παραμένει υπό τουρκική κατοχή και εποικισμένη. Η χώρα δεν ασκεί τα δικαιώματά της στην Α.Ο.Ζ., επιβαρύνεται με την εισβολή εκατοντάδων χιλιάδων τριτοκοσμικών λαθρομεταναστών και προσφύγων.\nΗ επικίνδυνη και θλιβερή αυτή κατάσταση, διαμορφώθηκε με την ευθύνη κυρίως των μεταπολιτευτικών κυβερνήσεων του ΠΑΣΟΚ αλλά και της ΝΔ, κορυφώθηκε όμως από τον Γ.Α. Παπανδρέου που αλυσόδεσε με τα «μνημόνια» την χώρα. Καμία άλλη πολιτική δύναμη στη διάρκεια της υπερ40χρονης μεταπολίτευσης επίσης δεν αντέταξε συγκεκριμένη εναλλακτική πολιτική. Αντίθετα άπαντα τα κόμματα μετείχαν στις διανομές και αναδιανομές του δημοσίου πλούτου, ο οποίος προέκυπτε με αλλεπάλληλους δανεισμούς και παράλληλη αποσύνθεση του παραγωγικού ιστού. Ένα σύστημα διαπλεκόμενης κομματοκρατίας εγκαταστάθηκε, εξουσιαστικά ακλόνητο και παρασιτικά αδηφάγο, μεταλλασσόμενο ιδεοληπτικά και αναλλοίωτο πολιτικά: παρασιτισμός στην οικονομία, κοσμοπολιτισμός στην ιδεολογία, αυταρχισμός στην εξουσία, ραγιαδισμός δυτικότροπος και τουρκολάγνος στις διεθνείς σχέσεις.\nΗ κοινωνία μας συμμετείχε άλλοτε ενθουσιωδώς και άλλοτε παθητικά σε αυτή την εξαθλιωτική κατάπτωση. Αιχμάλωτη της δυσπραγίας και της αμάθειας, των εμφυλιοπολεμικών παθών, δηλητηριάστηκε από την πλεονεξία και την απληστία που οι δημαγωγοί κομματάρχες ενέσπειραν. Μεταλλάσσεται τώρα σε μόρφωμα αναίσθητο, παραιτημένο, άρρωστο, μοιρολατρικό, σε ένα σύνολο αποξενωμένων και απελπισμένων μοναχικών «εγώ», ανίκανων ένεκα τούτων να απελευθερωθούν ούτε καν να ηρεμήσουν.\nΑυτή η παρακμή, προσομοιάζουσα σε προηγούμενες ιστορικές καταπτώσεις του ελληνισμού, ενέχει κινδύνους ολέθριων καταστροφών και δεν είναι ορατά αντιμετωπίσιμη. Προοιωνίζεται τα χείριστα εν όψει της επετείου των 200 χρόνων από την ανασύσταση του ελληνικού κράτους και την εθνική απελευθέρωση.\nΜία πρόταση αντίστασης και αντίδρασης, εθνικής επιβίωσης και κοινωνικής διάσωσης, πριν απ’ όλα πρέπει να είναι πολιτική. Δεν επιτρέπεται να αποκλείει ούτε να αυτοπεριχαρακώνεται, πρέπει να είναι ανοικτή και εξελισσόμενη, πρέπει να δρα στο παρόν και να δομεί προς το μέλλον.\nΕίναι απαραίτητη και αναγκαία καθώς ουδείς πλέον δύναται να διασωθεί από μόνος του ενώ είναι αμφίβολη η προοπτική του ακόμη και αν μεταναστεύσει.


ΙΕΡΟΣ ΝΑΟΣ ΚΟΙΜΗΣΕΩΣ ΘΕΟΤΟΚΟΥ ΗΛΙΟΥΠΟΛΕΩΣ: Ζωοφιλία\nΑκόμη. Αυτά τα ζωντανά, εκείνο που κυρίως χρειάζονται είναι περιποίηση. Τακτική Καθαριότητα, Πλύσιμο, Κτηνίατρο, Εμβόλια κοκ. Δεν είδα κανέναν ζωόφιλο να το πράττει. Δυστυχώς. Είπαμε. Πρόχειρος τρόπο να αποδείξουμε ότι είμαστε ευαίσθητοι!! Ούτε, βέβαια, και ο Εισαγγελέας του Αρείου Πάγου να φροντίζει γι' αυτό..\nΘέλετε κι' άλλο; Τα φαγητά, κονσέρβες κλπ, στοιχίζουν κάτι δεκάευρα.. Άνθρωποι πεινάνε, άστεγοι πεθαίνουν, παρατεταμένη οικονομική κρίση μας μαστίζει, η Εκκλησία μάταια ζητάει συμπαράσταση για τα συσσίτια των απόρων.. Τίποτε από αυτά δεν συγκινεί. Για τα ζώα οι ζωόφιλοι τα δίνουν όλα!!


Πλήθος αιτήσεων για τις Σχολές Ξεναγών του Υπουργείου Τουρισμού | KA-Business.gr\nΑρχική Νέα - Επικαιρότητα Πλήθος αιτήσεων για τις Σχολές Ξεναγών του Υπουργείου Τουρισμού\nΣτις 2.880 ανήλθαν οι αιτήσεις για τις 5, πλέον, Σχολές Ξεναγών του Υπουργείου Τουρισμού σε Αθήνα, Θεσσαλονίκη, Κρήτη, Κέρκυρα και Ρόδο, κάτι που αποδεικνύει το μεγάλο ενδιαφέρον που υπάρχει στον κλάδο.\nΌταν ανέλαβε η κυβέρνηση της Νέας Δημοκρατίας λειτουργούσε μόνο μία σχολή ξεναγών, αυτή της Αθήνας. Έκτοτε, έχουν γίνει πολλά βήμα μπροστά, αφού πραγματοποιήθηκε η επαναλειτουργία της Σχολής Ξεναγών στη Θεσσαλονίκη, ενώ θα λειτουργήσουν και τρεις νέες Σχολές Ξεναγών εθνικής εμβέλειας, σε Κρήτη, Κέρκυρα και Ρόδο.\n«Πριν από ένα χρόνο παραλάβαμε σε λειτουργία μία μόνη σχολή Ξεναγών, κανείς δεν πίστευε ότι ένα χρόνο μετά θα λειτουργούσαν πέντε σχολές Ξεναγών. Και αυτό είναι μόνο η αρχή. Ο σχεδιασμός μας δεν περιορίζεται μόνο στη δημιουργία νέων σχολών Ξεναγών, περιλαμβάνει και ένα ολιστικό σχέδιο για την αναβάθμιση του επιπέδου και της ποιότητας σπουδών, όχι μόνο για τις σχολές Ξεναγών, αλλά για όλο το πλέγμα της τουριστικής εκπαίδευσης».\nΠροηγούμενο άρθροΣ. Φάμελλος: Μία νέα Κοινωνική Συμφωνία για το περιβάλλον και τη νέα γενιά\nΕπόμενο άρθροΧ. Σταϊκούρας: Επισκέφτηκε το ψηφιακό κέντρο τεχνολογίας και καινοτομίας της Pfizer


Καταχώριση εξόδων υπέρ τρίτων (Δικαιώματα Ταμείου Νομικών ΤΑΝ) - epixeirisi.gr\nΑΡΧΙΚΗ » ΒΗΜΑ ΛΟΓΙΣΤΩΝ » Καταχώριση εξόδων υπέρ τρίτων (Δικαιώματα Ταμείου Νομικών ΤΑΝ)\nΚαταχώριση εξόδων υπέρ τρίτων (Δικαιώματα Ταμείου Νομικών - ΤΑΝ)\nΣύμφωνα με την απόφαση Πολ. 1137/2007 στο Βιβλίο Εσόδων - Εξόδων αναγράφεται το καθαρό ποσό, ως φορολογητέο εισόδημα του Συμβολαιογράφου που προκύπτει από το συνολικό εισπραττόμενο ποσό μείον τα ταμεία, δηλαδή δικαιώματα Ταμείου Νομικών και ΤΑΝ;\nΒάσει παλαιότερης θέσης της Διοίκησης (ΠΟΛ 1137/2007, η οποία ισχύει, στον βαθμό που εναρμονίζεται με τις σχετικές διατάξεις για τον ΦΠΑ), ορίζεται ότι στις εκδιδόμενες αποδείξεις παροχής υπηρεσιών (ΑΠΥ) από τους Συμβολαιογράφους ή στα συντασσόμενα συμβόλαια, όταν δεν εκδίδονται ΑΠΥ (βάσει των διατάξεων της παρ. 4 του άρθρου 13 του ΚΒΣ), αναγράφονται διακεκριμένα τα συνολικά συμβολαιογραφικά δικαιώματα που εισπράττονται, τα δικαιώματα υπέρ του Ταμείου Νομικών και του ΤΑΣ και το ποσό το οποίο προκύπτει ως διαφορά του συνολικά εισπραττόμενου ποσού, μείον τα δικαιώματα υπέρ των πιο πάνω ταμείων, αποτελεί τελικά την αμοιβή του Συμβολαιογράφου. Ωστόσο, παρατηρούμε τα εξής:\n(α) Βάσει των διατάξεων της παρ. 21β, του άρθρου 19 του Ν 3842/2010 (βλ. και Πολ. 1091/2010), δεν είναι υποχρεωτική η χωριστή αναγραφή των συναλλακτικών επιβαρύνσεων (παρεπόμενα έξοδα) στα εκδιδόμενα φορολογικά στοιχεία. Η ισχύς των διατάξεων αυτών ξεκινά από 1.6.2010.\n(β) Σύμφωνα με τις διατάξεις της παρ. 2, του άρθρου 4, του Ν 3919/2011 (όπως προστέθηκαν στην παρ. 1, του άρθρου 40 του Κώδικα Συμβολαιογράφων - Ν 2830/2000), παρέχεται η δυνατότητα συνομολόγησης ελεύθερα, με έγγραφη συμφωνία, μεταξύ του συμβολαιογράφου και του δίδοντος την εντολή προς σύνταξη συμβολαίου, μικρότερης αμοιβής από αυτή που καθορίζεται από την ΚΥΑ 111376/31.12.2011. Παρόλο που δεν έχει μέχρι στιγμής δημοσιευθεί σχετική εγκύκλιος από το Υπουργείο Οικονομικών, όσον αφορά την αντιμετώπιση των ποσών που καταβάλλονται ως δικαιώματα στα ασφαλιστικά ταμεία από τους συμβολαιογράφους και βαρύνουν τους ίδιους, κατά τη γνώμη μας, τα ποσά αυτά αντιμετωπίζονται ως έξοδα χωρίς δικαίωμα έκπτωσης του ΦΠΑ και καταχωρίζονται στην σχετική στήλη του βιβλίου εσόδων - εξόδων.\nΤην άποψη αυτή ενισχύει το γεγονός ότι ως βάση για τον υπολογισμό των δικαιωμάτων, λαμβάνεται η αναλογική αμοιβή που υπολογίζεται ως ποσοστό επί της αξίας του συμβολαίου (βλ. την ανωτέρω ΚΥΑ) και όχι η πραγματική αμοιβή του συμβολαιογράφου, η οποία μπορεί να αποτελέσει αντικείμενο ελεύθερης συμφωνίας, όπως έχει ήδη αναφερθεί πιο πάνω.


ΜέΡΑ25: Ένας ανασχηματισμός ανάξιος λόγου\nΤετ. 29 ΣΕΠ 21 00:50\n04.01.2021 - 16:50\n«Το "νέο ξεκίνημα" και η "συνέχιση των μεταρρυθμίσεων" που υποτίθεται σηματοδοτεί ο Ανασχηματισμός είναι απόλυτα συνεπή με την μέχρι τώρα κυβερνητική πρακτική: κάθε λέξη είναι κι ένα ψέμα» αναφέρει σε ανακοίνωσή του, υπό τον τίτλο: "Ένας ανασχηματισμός ανάξιος λόγου" το ΜέΡΑ25, σχολιάζοντας τον σημερινό ανασχηματισμό της κυβέρνησης και συνεχίζει: «Τι "νέο" έφερε ο ανασχηματισμός; Ακόμα μεγαλύτερη άλωση της Κυβέρνησης και του κράτους από κομματικά στελέχη και παρέλαση "άριστων" επιτελαρχών στην εξυπηρέτηση της παρασιτικής ολιγαρχίας». Και συμπληρώνει, μεταξύ άλλων: «Κατά τ' άλλα η "ομάδα των επιτυχιών" έμεινε στη θέση της για να συνεχίσει το θεάρεστο έργο της».\nΑνασχηματισμός: Αυτοί που ήρθαν και αυτοί που έφυγαν...\nΚρήτη - κορωνοϊός: Τί δήλωσε η πρώτη νοσηλεύτρια που έκανε το εμβόλιο\nLockdown: Ερήμωσε ξανά το Ηράκλειο (φωτογραφίες)


Αρχιεπίσκοπος: Λένε θα βάλουμε μέσα μας τον διάβολο αν εμβολιαστούμε ... Όποιος έχει πίστη δεν φοβάται\nΟ Αρχιεπίσκοπος Κύπρου, Χρυσόστομος Β’ στο κήρυγμα του στη Μονή Αγίου Νεοφύτου, απάντηση στους φόβους των ανθρώπων για εμβολιασμό. «Λένε διάφοροι ότι θα βάλουμε μέσα μας τον διάβολο αν εμβολιαστούμε! Μα πώς θα μπει μέσα μας ο διάβολος, όταν έχουμε τον Χριστό, όταν έχουμε την Όντως Αγάπη, τον Χριστό; Αυτό, δηλώνει ότι δεν έχουμε αληθινή πίστη στον Χριστό, δεν πιστεύουμε στην Ανάστασή Του, δεν πιστεύουμε ότι η Χάρις που μας προσφέρεται στα ιερά μυστήρια είναι υπεράνω όλων και εν τέλει αμφισβητούμε την παντοδυναμία τού ίδιου τού Θεού», τόνισε μεταξύ άλλων.\nPrevious Η 52χρονη Τζένιφερ Λόπεζ ποζάρει με το μπικίνι της πάνω σε πολυτέλες γιοτ… (Photos)\nNext ΥΠΟΙΚ: Η κοινωνία δεν μπορεί πλέον να επιδοτεί τους μη εμβολιασμένους


Διονύσης Σαρακίνης: Η ζωή του, το MasterChef και ο έρωτας με την Ανούς | in.gr\n15 Ιουνίου 2021, 16:24\nΚαλεσμένος στην εκπομπή «Αλήθειες με την Ζήνα» ήταν σήμερα ο Διονύσης Σαρακίνης. Ο φιναλίστ του MasterChef 5, σχολίασε τον χαρακτήρα του ενώ μίλησε και για τη σχέση του με την Ανούς Χεριμιάν, την οποία γνώρισε στο παιχνίδι.\n«Είμαστε κρίκοι δέσαμε κατευθείαν, η μάνα μου την θέλει είναι Αρμένισσα και λέει πως την εμπιστεύεται. Το πρωί ξυπνήσαμε, μαλώσαμε τα βρήκαμε και είμαστε εντάξει συνηθισμένη ημέρα οικογενειακή. Υπήρχε τηλεφωνική επικοινωνία με την μαμά μου όταν η Ανούς βγήκε από το παιχνίδι για να την ενημερώσει πως είμαι καλά. Της έλεγα της Μαργαρίτας από την αρχή ότι εσύ μπορεί να είσαι και η αγαπημένη της μάνας μου, η Μαργαρίτα το έχει αυτό σου βγάζει κάτι οικείο», είπε.\nΣτη συνέχεια σημείωσε: «Εγώ είμαι πολύ αυθόρμητος, με όποιο κόστος αυτός είμαι. Μέσα στο παιχνίδι προσαρμόστηκα σε πολλά πράγματα, νόμιζα ότι ο εγκλεισμός ήταν για καλό αλλά μέσα μου με έφθειρε, μου έβγαζε ένστικτα επιβίωσης και ήθελα να λέω τα πράγματα όπως είναι. Η Ανούς κατάφερε να με μαζεύει σε μεγάλο βαθμό για αυτό και την ερωτεύτηκα.\nΣίγουρα δεν μετανιώνω που μπήκα στο MasterChef, έπαιξε ρόλο και η καραντίνα που έχουμε για αυτό και πήγα πιο πολύ, δεν νομίζω ότι θα έμπαινα. Δεν το λέω με κακία, ίσως να μην το έκανα. Η ζωή μου ήταν ενδιαφέρουσα πριν μπω, αλλά ότι γίνεται είναι για κάποιο σκοπό, δεν μετανιώνω ίσως να πήγαινα μια βόλτα στην Θεσσαλονίκη και να γνώριζα την Ανούς. Φίλους ίσως κάνω εκτός MasterChef, τώρα θα φανεί ποιος ήταν δίπλα μου και ποιος με στηρίζει».\nΣχετικά άρθρα: ➤ Διονύσης Σαρακίνης: Ξέσπασε οn air o φιναλίστ του MasterChef ➤ MasterChef: Το γλυκό του chef Jason Atherton «μούδιασε» τους πάντες στον τελικό ➤ MasterChef: Οι πρώτες δηλώσεις της νικήτριας, Μαργαρίτας Νικολαΐδη ➤ MasterChef: Η κίνηση του Διονύση Σαρακίνη μετά τον μεγάλο τελικό που δεν περίμενε κανείς